**Bestyrelses- og Formøde nr. 5, 2017 - 2018**

Onsdag den 1. november 2017 kl. 18.00 – 20.30

Hollænderhaven, Fuglebakken 3, 4760 Vordingborg

**Deltagere:** Birthe Hermansen (Dansk Blindesamfund), Anders J. Andersen (Dansk Handicapforbund) Jette Rosenberg (Gigtforeningen), Reka Munksgaard (Gigtforeningen), Henrik Hjorth Madsen (Hjerneskadeforeningen), Niels Jørgen Abildgaard (Hjerneskadeforeningen), Torben Heien Hansen (Muskelsvindfonden), Ketty Bagger (Danske Døves Landsforbund) m/tolke, Dorthe Nielsen (LEV), Winnie Lindner Pedersen (LEV), Helene Hansen (Landsforeningen Autisme), Stella Steengaard (Osteoporoseforeningen).

**Afbud:** Otto Jensen (Høreforeningen) Ib Petersen (Høreforeningen), Susanne Halkvist (DHF), Jørgen Nexøe-Larsen (SIND), Lisbeth Palsgart(Epilepsiforeningen)

**Referat:**

1. **Næste møde i Handicaprådet den 8. nov.** **2017**
2. **Tema:**

**Beskæftigelsesplan 2018 og strategiplan uddannelse og integration** På næste møde i Handicaprådet, drøftes de strategiplaner, som Borger og Arbejdsmarked har ansvar for. Det drejer sig ud over beskæftigelsesplanen og om et forslag til en uddannelsesstrategi, som er udarbejdet efter input fra Vordingborg Uddannelsesråd (VUR) og strategiplan for integration, som er udarbejdet efter input fra Integrationsrådet.

Borger- og arbejdsmarkedsdirektøren deltager under punktet

**Bilag/.** Forslag til beskæftigelsesplan 2018, Uddannelsespolitik (vedtaget i KB) Forslag til uddannelsesstrategi, Integrationspolitik (vedtaget i KB) Forslag til strategiplan for integration

**Drøftelse og beslutning:**

HR har haft dialogmøde med Arbejdsmarked- og Uddannelsesudvalget.

Indhold og kvalitet i Vordingborg Kommunes STU-tilbud er drøftet på dialogmøde med Psykiatri og Handicap. Vordingborg Sociale Virksomhed i Præstø er besøgt. Her er meget blandede grupper samlet.

Fristen på HR’s høringssvar til beskæftigelsesplan og til strategi for uddannelse og til strategiplan for integration er 15. nov. Der er temadrøftelse i HR den 8. nov. **Kommentarer sendes senest 7. nov. til Winnie.**

Under dette punkt er også drøftet forsørgelsesgrundlag for unge i STU.

1. **Fakta om mennesker med handicap**

Det Centrale Handicapråd har fremsendt vedhæftede bilag ”Fakta om mennesker med handicap”, som Handicaprådet drøfter med henblik på udarbejdelse af anbefaling til den nye Kommunalbestyrelse og det nye Handicapråd

**Bilag/.** Fakta om Handicap

**Drøftelse og beslutning:**

Politikerne skal vide at handicap er bredt og ikke alene handler om fx fysiske eller psykiske handicap. Materialet er skrevet i let sprog. Store skolebørn vil kunne læse og bruge materialet. Materialet er også sat på til mødet i Voksen/ældre-netværket 7. nov. 2017.

Der blev fremsat forslag til at materialet bruges i folkeskolen til holdningsbearbejdning i overbygningen. Kunne måske bruges som undervisningsmateriale til lærerne i forbindelse med Ungefolkemødet Møn. Stella kontakter IMR uddannelsesafd, for høre om det er muligt at de kan hjælpe med at sammensætte en pakke til undervisning af unge.

Dette er et afrundet projekt, som vi kan være opmærksom på at søge eksterne midler til.

1. **Hvem skal have Vordingborg Kommunes Handicappris 2017?**

Vordingborg Kommunes Handicapråd uddeler prisen til en enkeltperson, virksomhed, institution eller organisation, der har ydet en ekstraordinær indsats for mennesker med fysisk eller psykisk funktionsnedsættelse i Vordingborg Kommune. Alle borgere har mulighed for at indstille kandidater til prisen, og alle kan modtage prisen. Forslaget skal være begrundet.

Forslag skal sendes til Handicaprådet via e-mail på [handicapraadet@vordingborg.dk](mailto:handicapraadet@vordingborg.dk). Fristen for indsendelse af forslag er **fredag den 3. november 2017 kl. 12.00.**

**Drøftelse:**

På nuværende tidspunkt er modtaget tre indstillinger til handicapprisen.

Som noget nyt uddeles handicapprisen i december-måned for at afrunde denne valgperiode, som slutter nu. Den internationale handicapdag er 3. dec., men i år er det en søndag. **Prisen uddeles fredagen inden, den 1. dec. 2017 kl. 13 i byrådssalen.** Alle er velkommen til at deltage.  
Beslutningen er at handicapprisen fremover uddeles en fredag i nærheden af handicapdagen.

1. **Strategi på Børn unge og familieområdet**

Handicaprådet er inviteret til workshop vedr. forslag til strategi på Børn, unge og familieområdet. Anders J. Andersen deltager på vegne af Handicaprådet

**Bilag/**. Invitation til Strategiworkshop, Børn og unge Politik (vedtaget af KB),Strategi Børn og Unge, Dagtilbud og skole

**Drøftelse:**

Input til politikken fra børn/unge-netværket:

Fine ambitioner - men svært ved at se, hvordan de kan nås. Lige nu går alting baglæns - samundervisning o.lign. tiltag. Børn med handicap fastholdes i inkluderende folkeskole, så deres trivsel og udvikling skades. Påvirker også øvrige elevers skolegang negativt.

Nogle mål vil for børn med handicap være helt urealistisk og skade børnene, hvis man prøver. Risikoen er størst, når voksne ikke har fornødne kompetencer/indsigt i handicap. Det har de langt fra altid. Nogle handicap gør at børn stresses voldsomt, når de tvinges ind i fællesskaber. Det er sådan det fx sker i KSB, hvor skoleleder udtaler: alle børn kan, de skal bare udfordres. Det er også det, som ligger i tilgangen til børn med handicap i politikken. Bekymrende at udfordre børn, som ikke har evnerne - som fx ikke ejer spejlneuroner. Det vil svare til, at et barn, som ikke har ben og ikke kan gå vil komme til at gå ved at vedkommende blot bliver udfordret til at gøre det og øver sig.

Flere mål/effekter er beskrevet som "stigning" og "flere". Blot en lillebitte forbedring vil da kunne opfylde målet om 3-4 år.

Savner noget med at alle børn/unge 15-18 årige med handicap har en plan for overgang ung-voksen. Overgange generelt: vuggestue/dagpleje til børnehave og fra børnehave til skole rummer udfordringer og skal have opmærksomhed. Gerne mål eller succeskriterium for hvad der skal til for at en overgang er vellykket for barnet.  
Savner at forældre til børn med handicap / børn som har udfordringer støttes - og ikke alene punkes for fx ikke at kunne få børn, der skolevægrer, i skole (forældre trues med at børnene vil blive anbragt, hvis forældrene ikke formår at løfte forældreopgaven med at få børnene i skole - helt i tråd med tilgangen i politikken) - og at forældre, som selv har handicap, støttes i rollen som forældre. Det er en kommunal forpligtelse.

**Beslutning:**

Anders deltager i workshoppen i morgen om strategien på børn, unge og familieområdet. Stella sender input fra dette dagsorden + kommentarerne til politikken til Anders.

Anders er opmærksom på, at når han modtager materialet efter workshoppen, da at sende det til Winnie.

1. **Nyt fra netværkene**

Tovholderen for hvert netværk lægger op til debat om aktuelle udfordringer og opgaver indenfor netværkets område.

**Fælles drøftelse – plads til alle**  
Vi indledte med en drøftelse af, hvordan vi tilgodeser, at vi er en samling meget forskellige mennesker fra handicaporganisationerne, og hvordan vi udnytter den styrke, der ligger i mangfoldigheden, og samtidig er opmærksomme på hinanden. Nogle er pårørende til mennesker med handicap, andre er selv bærer af handicappet. Vi er forskelligt påvirket af handicap – det kan være fysisk, psykisk og kognitivt. Her skal være plads til alle – dette er helt indiskutabelt – og alle byder ind og bidrager efter bedste evne. Men samtidig er det vigtigt for at vi kan vinde gehør og nå vore handicappolitiske mål, at vi stiller det stærkeste hold. Derfor skal være åbenhed for at ikke alle kan løfte alle opgaver lige godt, og der er altid opgaver som skal løftes. Vi må hjælpes ad, og også vise imødekommenhed og turde sig, hvis noget ikke fungerer og også at gøre det på en anerkendende og respektfuld måde.

Vi må gå foran og selv fastholde god etik – og gøre som vi forventer af andre.

* **Tilgængelighedsnetværket** v/ Anders

Springes over. Anders har måtte forlade mødet for at deltage i andet møde.

* **Voksen/Ældre Netværket** v/Winnie

Møde i netværket 7. nov. 2017 – netværket reetableres. Stella deltager fra formandsskabet. Nyt medlem i netværket kommer fra Børn/unge-netværket. Nu ikke længere ung. Kun modtaget eet afbud til netværkets møde 7.nov.

* **Sundhedsnetværket** v/ Niels Jørgen

Sundhedsområdet fungerer udmærket, ved ikke hvad der skulle holdes møde om. Udfordringer med genoptræning er løst. Alt er ændret med kom-hjem-besøget.

Input bestyrelsen bl.a. fra Winnie, Helene, Torben og Henrik om at kom-hjem-mødet *ikke* fungerer. Hvad gør vi ved det og hvad gør vi så nu? Der er forsat mange som ikke får kom-hjem-besøg til tiden. Det handler ikke kun om genoptræning men også om hjemmehjælp mm. rehabiliteringsforløb. Der er særlige udfordring på det psykiatriske område. Og åben indlæggelse ”hænger” fortsat. Det mest foruroligende er de sager vi ikke hører om. Den øgede digitalisering kan også udgøre en udfordring. De som ikke har kræfter/ressourcer til at gøre opmærksom på, at noget ikke er i orden.

* **Børn/unge-netværket** v/ Helene

Tidligere 15-18 projekt er dødt. U18-projektet er også dødt. Nu har kommunen tredje og nyt tiltag ift. unge: Ungekoordineringsforum. Kommunen siger, at det løser alle udfordringer og bliver rigtig godt. Har været gennemført siden sommerferien, men er ikke beskrevet, man skulle lige lave forsøg. For børn/unge, som har en ”sag” i Børn/unge gælder projektet. Men ikke for børn med vidtgående behov, hvor udfordringen er i skolen/specialundervisning. De har ikke en børnesag. Her er det UU-vejlederne, som skal indkalde til unge-møder. Vi har erfaring med at det kniber med at holde 17½ års møderne, som er lovpligtige. Torben måtte skubbe på for at det bliver holdt. Bekymringen er at dette er endnu et forsøg, hvor der ikke på ordentlig vis tages hånd om de unge og overgangen til voksen.

1. **Gensidig orientering**

Indvielsen af svømmehalen er udsat til 6. feb. 2018. Modulbyg er gået konkurs sfa. manglende betaling fra hovedentreprenør.

* Opfølgning på valgcafé 26. sept. 2017
* Møde med de 17 DH-afdelingerne i Region Sjælland i Sorø med Lars Midtiby, direktør i DH – forslag her evt. at lavet et regionalt handicapråd. Lars Midtiby + formand for DH Sorø vil indkalde til møde. Herfra deltog Helene.
* TV2 Øst repræsentantskab. Helene har deltaget. DH ville godt optages med to repræsentanter og dermed også to suppleanter. Dette har repræsentantskab enstemmigt indstillet til. Referat fra mødet videresendes, når det modtaget. Tages med på kommende fælles fu-møde 13. dec.
* DH repræsentantskabsmødet. Stella deltog. DH's 4-årige handlingsplan 2018-2021 ”Vi kan mere end I tror” <http://www.handicap.dk/politik/vidensbank/?text=vi+kan> er godt anvendelig også i det lokal arbejde.
* **Husk** - Indkaldelse af kandidater til handicapprisen
* **Husk** - Indkaldelse af forslag til DH's repræsentation i det kommende Handicapråd
* Afskedsreception for Orla Skrubbeltrang 3. nov. – ingen herfra har mulighed for at deltage.
* Kursus – En forening i bevægelse. Stella deltog.
* Kursus – At give feedback ift bl.a. frivillige. Stella deltog.
* Scleroseforeningen har anmodet om at observatør deltager i vore bestyrelses- og formøder. Handicapforeningens repræsentant, Martin Grangaard, kan ikke være medlem i bestyrelsen, da han ikke bor i Vordingborg Kommune.
* **Ønskes sat på dagsorden til bestyrelses- og formøde den 29. nov. 2017** DH som konsensus organisation - hvordan arbejder vi for det. Sættes på umiddelbart før Nyt fra Netværkene.

1. **Godkendelse af referat fra mødet**

Referatet læst op undervejs og godkendt.

Referent:  
Stella Steengaard